Broj: 01-04-4-100-1/25

Datum: 17.01.2025. godine

Na osnovu Pravilnika o nagrađivanju učenika osnovnih i srednjih škola za postignute rezultate iz oblasti obrazovanja, nauke, tehnike, kulture i sporta i studenata dobitnika najvećih priznanja Univerziteta u Sarajevu „Zlatna i Srebrena značka“ („Službene novine Kantona Sarajevo“, broj: 14/24) Općinski načelnik putem Službe za obrazovanje, kulturu, sport i mlade Općine Stari Grad Sarajevo raspisuje:

**JAVNI POZIV**

**za nagrađivanje studenata dobitnika priznanja Zlatna i Srebrena značka Univerziteta u Sarajevu za akademsku 2024/2025.godinu**

**I-PREDMET JAVNOG POZIVA**

Predmet ovog Javnog poziva je nagrađivanje studenata dobitnika „Zlatna i Srebrena značka“Univerziteta u Sarajevu u akademskoj 2024/2025. godinina području Općine Stari Grad Sarajevo, koji su završili redovno školovanje u visokoškolskim ustanovama.

**II – OPĆI KRITERIJI ZA DODJELU FINANSIJSKIH SREDSTAVA**

Opći kriteriji za nagrađivanje studenata dobitnika priznanja Zlatna i Srebrena značka Univerziteta u Sarajevu su:

* da su državljani Bosne i Hercegovine;
* da imaju prebivalište/boravište na području Općine Stari Grad Sarajevo,
* da nisu stariji od 27 godina;
* da su dobitnici priznanja Zlatna/Srebrena značka Univerziteta u Sarajevu.

**III – DOKUMENTACIJA KOJOM SE DOKAZUJU OPĆI KRITERIJI IZ TAČKE II OVOG JAVNOG POZIVA**

Uz popunjenu aplikaciju koja je sastavni dio Javnog poziva, za prijavu na isti, aplikant je obavezan dostaviti sljedeću dokumentaciju (originale ili ovjerene kopije) kako slijedi:

1. **Uvjerenje o državljanstvu ili Izvod iz matične knjige rođenih sa upisanim državljanstvom (ne stariji od 6 mjeseci);**
2. **Potvrdu/obavještenje o prebivalištu iz CIPS-a (ne starija od 6 mjeseci);**
3. **Dokaz o dodijeljenom priznanju Univerziteta u Sarajevu;**
4. **Druge neophodne dokumente (Izjavu o odgovornosti, potvrdu o otvorenom računu na ime aplikanta).**

**IV – IZNOS FINANSIJSKIH SREDSTAVA**

Sredstva za dodjelu novčane pomoći predviđena su Budžetom Općine Stari Grad Sarajevo za 2025. godinu(“Službene novine Kantona Sarajevo”, broj: 1/25) i raspoređivat će se u skladu sa odredbama Pravilnika o nagrađivanju učenika osnovnih i srednjih škola za postignute rezultate iz oblasti obrazovanja, nauke, tehnike, kulture i sporta i studenata dobitnika najvećih priznanja Univerziteta u Sarajevu „Zlatna i Srebrena značka“ („Službene novine Kantona Sarajevo“, broj: 14/24).

**V – NAČIN I ROK PODNOŠENJA**

Prijava sa neophodnom dokumentacijom se podnosi na propisanom obrascu (obrazac br. 6 se može preuzeti u šalter sali Općine Stari Grad Sarajevo, šalter broj 4 i/ili na web-stranici Općine [www.starigrad.ba](http://www.starigrad.ba)) na protokol Općine ili putem pošte na adresu:

**Općina Stari Grad Sarajevo**,

**Služba za obrazovanje, kulturu, sport i mlade**

**(sa naznakom: Javni pozivza nagrađivanje učenika i studenata**

**za akademsku2024/2025.godinu)**

**Ulica Zelenih beretki broj 4**

**71000 Sarajevo.**

Javni poziv se objavljuje u jednom dnevnom listu i na web stranici Općine Stari Grad Sarajevo. Rok za podnošenje prijave je 30 dana od dana objave.Nepotpune i neblagovremene prijave neće se uzeti u razmatranje. Svaki učesnik u Javnom pozivu koji nije zadovoljio uslove navedenog Pravilnika, bit će obaviješten pismenim putem.

Za sve dodatne informacije kandidati se mogu obratiti Službi za obrazovanje, kulturu, sport i mlade na brojeve telefona: 033/282-382 i 033/282-365.

**VI REZULTATI JAVNOG POZIVA**

Općinski načelnik će imenovati Komisiju koja će izvršiti pregled prijava i dostavljene dokumentacije, utvrditi listu kandidata i dostaviti prijedlog Općinskom načelniku za nagrađivanje studenata dobitnika priznanja Zlatna i Srebrena značka Univerziteta u Sarajevu za akademsku 2024/2025.godinu. Lista nagrađenih studenata će biti objavljena na Oglasnoj ploči i web stranici Općine.

Svaki učesnik koji nije zadovoljio uslove Javnog poziva, bi će obaviješten pismenim putem.

**OPĆINSKI NAČELNIK**

**STARI GRAD SARAJEVO**

**Irfan Čengić**

**Općina Stari Grad Sarajevo**

**Služba za obrazovanje, kulturu, sport i mlade**

**S a r a j e v o**

**PRIJAVNI OBRAZAC BROJ 6.**

|  |  |
| --- | --- |
| Ime i prezime aplikanta |  |
| Ime jednog roditelja |  |
| Adresa stanovanja |  |
| Kontakt telefoni i e-mail |  |
| Naziv visokoškolske ustanove |  |

**P R I J A V A**

na Javni poziv za nagrađivanje studenata dobitnika priznanja Zlatna i Srebrena značka Univerziteta u Sarajevu

**Uz prijavu neophodno je priložiti sljedeće dokumente ( ovjerene kopije):**

1. Uvjerenje o državljanstvu ili Izvod iz matične knjige rođenih sa upisanim državljanstvom (ne stariji od 6 mjeseci);
2. Potvrda/obavještenje o prebivalištu iz CIPS-a (ne starija od 6 mjeseci);
3. Dokaz o dodijeljenom priznanju Univerziteta u Sarajevu;
4. Drugi neophodni dokumenti (izjave odgovornosti, kopije žiro računa).

Sarajevo, \_\_\_\_\_\_\_\_\_\_\_\_2025. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(svojeručni potpis)